السلام عليكم ورحمة الله وبركاته. الحمد لله وكفى. وصلاة وسلاما على عباده الذين اصطفى. اللهم لك الحمد كله. ولك الملك كله وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين
وفي كل وقت وحين. اصول الوصول الى الله من سورة الحج. نحن الان في الحلقة الثالثة اخواني واخواتي في الله. نحن الان في ثالث حلقة من اصول الوصول الى الله من سورة الحج. الشوط التالت من سورة الحج يعني هيظهر قدامكم على الشاشة. بازن الله سبحانه وتعالى الشوط الثالث من اول اية
تسعتاشر من اول قول الله سبحانه وتعالى هذان خصمان اختصموا في ربهم فالذين كفروا قطعت لهم ثياب من نار لحد اية اربعة وعشرين وهدوا الى الطيب من القول وهدوا الى صراط الحميد. ده الشوط التالت من اه الاشواط التمانية بتاعة سورة الحج
الشوط التالت زي ما انتم شايفين الايات بتاعته يعني هو كله عبارة عن آآ ست ايات بس ولكن آآ نزل امتى يا جماعة هزه الايات؟ هزه الايات زمن هزه الايات مدنية نازلة امتى؟ نازلة بعد نصر بدر. طب والشوط التاني فاكرين كان امتى؟ الشوط التاني كان في مكة في عز مكة. يبقى الشوط التاني كان مكي
والشوط التالت الشوط التالت شوط مدني. طب شوط مدني بيتكلم عن ايه؟ بيتكلم عن عاقبة المشركين اللي اتقتلوا في غزوة بدر. اترو في القليب النبي عليه الصلاة والسلام جاب بقى ايه ابو جهل وعقبة ابن ابي معيط والنضر ابن الحارث صناديد المشركين اللي اتسموا في الشوط التاني
آآ آآ ويتبعوا كل شيطان مريد. الشياطين المرضة دول اتقتلوا في بدر واترموا في القليب. فخلاص جثث واترمت. ولكن ربنا بقى المشهد الذي لم تره العيون. جاب منظر الملايكة وهي بتعزبهم ازاي ؟ ولبس السجن بيتقطع لهم. قطعت لهم ثياب من نار. يعني لبس السجن
والعياذ بالله لبس من نار بيتفصل على قد جسمهم. ويترموا على طول في زنزانة من زنازين جهنم. والعياذ بالله. فربنا جاب المشهد التاني في هؤلاء القتلى الذين قتلوا من المشركين. طب ايه الرابط ما بين الشوط التاني والشوط التالت؟ الشوط التاني مكي في عز مكة والشوط التالت مدني بعد
غزوة بدر. الرابط ان الشوط التالت بيتكلم عن عاقبة الشياطين المرة ده. اللي كانوا مبهدليننا في الشوط التاني. الشوط التاني كله جدل. كله جدال كل حرب على الدعوة كله صد عن سبيل الله
سبحانه وتعالى. ومن الناس من يجادل في الله. ومن الناس من يجادل في الله. فجه الشوط التالت بقى قال لك عاقبة دول في النهاية في الدنيا كان شكلها ايه سبحان الله يا جماعة! ده شوط مكي وده شوط مدني ولكن الترابط بينهم رهيب. ده نازل في عز مكة وده نازل بعد نصر بدر في المدينة. وده
جبريل يأمر النبي فالنبي يأمر كتبة الوحي انهم يحطوا الشوط ده بعد الشوط ده والايات دي بعد الايات دي في نفس السورة رغم ان دي نازلة في سنة ودي سنة تانية خالص ودي في مرحلة ودي في مرحلة تانية خالص ولما يتحط الايات جنب بعض تفاجأ بترابط اعجازي وتفاجأ باعجاز رهيب هو ده القرآن
يا جماعة كتاب من عند الله. كتاب من عند الله. كتاب كله ترابط وكله مترابط مع بعضه. يبقى الشوط التالت نازل امتى؟ نازل بعد نصر طيب الشوط التالت يا جماعة يعني آآ نازل في مين؟ نازل في اول مبارزة حصلت في غزوة بدر. يعني الجيش المسلم واقف اهو والجيش المشرك
النبي طلع تلاتة من المسلمين والمشركين قريش يطلعوا تلاتة من المشركين. التلاتة برضه بعض. التلاتة مسلمين قتلوا التلاتة المشركين كان مين المشركين عقبة بن ربيعة؟ شيبة ابن ربيعة الوليد ابن عتبة. كان مين المسلمين حمزة ابن عبد المطلب علي ابن ابي طالب عبيدة ابن
حارس فالتلاتة المسلمين نزل فيهم هزه الايات ان الله يدخل الذين امنوا وعملوا الصالحات جنات تجري من تحتها الانهار. والتلاتة المشركين نزل فيهم هزه الايات هذان خصمان اختصموا في ربهم. فالذين كفروا قطعت لهم ثياب من نار. يبقى الايات ديت نازلة في تلاتة بس يا جماعة
النعيم اللي فيها نازل في تلاتة من المسلمين. بس مش اي تلاتة. اول تلاتة رفعوا الصيف عشان ربنا. اول تلاتة لان بدر كانت بداية الجهاد بداية غزوات اول تلاتة ضحوا بدمهم عشان ربنا. اول تلاتة قبلوا انهم يقفوا هزا الموقف الخطر عشان ربنا. بس بعد كده كل
جهاد في الغزوات وكل الجهات في الفتوحات الاسلامية كان في لهزا الميزان. ليه؟ لان دول كانوا البداية حاجة عظيمة اوي. حاجة عظيمة اوي ان انت ربنا يستعملها ان المناطق الشعبية بعد ما باعت كثير من اهلها عن الدين ان انت تبقى راس حربة للالتزام وللدعوة الى الله فيها. حاجة عظيمة اوي ان الشباب
بعد مدوا ضهرهم لربنا ان انت ربنا يستعملك انك انت تبقى راس حربة. الدعوة تدخل وراك وانت اللي تسفلت طريق الدعوة للشباب. حاجة عظيمة اوي ان انت تشتغلي في الدعوة وسط المتبرجات. وسط البنات اللي كاشفين شعرهم. وتبقي انت اول واحدة تسفلتي الطريق للوصول لهؤلاء البنات اللي
ما حدش عارف يوصل لهم. حاجة عظيمة اوي. ان انت تبقى عايش في طبقة غنية من الطبقات الغنية وربنا يستعملك انك تغير نظرتهم عن الدين وعن الاسلامية وتبقى سفلت طريق ما حدش عارف يسفلته ووصلت لناس ما حدش عارف يوصل لهم. يقول لك فلان ده ده اول ضربة في المعركة كان هو السبب
فيها. فكل الثواب بتاع المعركة في ميزانه. حاجة عظيمة اوي. السبق يا جماعة. حاجة جميلة قوي. انه ربنا يستعملك انك انت تسفلت طريق الدعوة ما حدش قدر يمشي فيه قبل كده. وما حدش عرف يسفلته قبل كده. وكل يعني احنا دلوقتي شغالين في القنوات الفضائية. وشغالين في المساجد
يا ترى من خمسين سنة الدعاء كانوا بيستحملوا قد ايه؟ النهاردة المسجد يتصل بك ويقول معلش عشان خاطرنا عشان خاطرنا تعال دي خطبة قبل ما يبقى المساجد دي موجودة اللي استحملوا ونزلوا في قرية قرية ونجع نجع وقعدوا يقنعوا الناس انهم يبنوا مساجد وان
تجد تبقى على السنة والقرية دي تستقبلهم والقرية دي تطردهم والقرية دي تسخر منهم. احنا الوقتي يا جماعة بنقتات على فتوحات غيرنا هو اللي سفلت الطريق فيها يا ترى اللي هيجي ورانا احنا هنبقى سبقنا وسفلتنا له طريق حاجة عظيمة اوي ان انت تبقى صادق. انك انت تبقى في المقدمة ويبقى كل
ملتزمين والملتزمات داخلين في الطريق ده اللي ربنا فتحه على ايديك انت. او اللي ربنا فتحه على ايديك انت. عشان كده هنشوف دول ربنا يديهم في الجنة ايه يحلون فيها من اساور من ذهب. يحلون من الحلي. والحلي اصلا من الحلاوة. الحاجة الحلوة. الحاجة اللي بتحلي. الحاجة اللي تحلي الشيء في عينين الواحد
يا هنيس يحلون فيها يا رب انت بتديهم ده ليه ؟ دونا عن اهل الجنة. انت بنعمهم بالنعيم ده ليه ؟ عشان ربنا زي ما كانوا مميزين في الدين في الدنيا
ربنا يميزهم عن اهل الجنة كلهم في الجنة. يبقى لهم تميز ولهم نعيم متميز عن اهل الجنة كلهم. تعالوا بقى يا جماعة يعني واحنا بنتكلم عن اه اه هذه الايات نفهم الاول الايات ديت نازلة فين؟ الايات دي عبارة عن
ايات بتوصف عذاب التلاتة اللي بدأوا المبارزة مع المسلمين وبتوصف نعيم التلاتة من المسلمين اللي بدأوا المبارزة مع المشركين. دول هذان خصمان اختصموا في ربهم. اتنين حصل بينهم خصومة. يعني ايه حصل بينهم خصومة؟ الاتنين واقفين في وش بعض. طب ده حصل امتى يا جماعة؟ على
يعني حاجة من اتنين. يا اما الخصومة دي حصلت في الدنيا يبقى المقصود بها ساعة المبارزة وساعة الشجار اللي حصل بين المسلمين المشركين عشان دعوة ربنا يا اما ده موقف هيحصل ساعة العرض على الله. زي ما علي ابن ابي طالب قال كده انا اول من يجفو للخصومة
بين يدي الله. ليه؟ لان واحد من التلاتة اللي الايات دي بتتكلم عنهم. يبقى الموقف ده بيحصل في الدنيا يا حصل في الدنيا يا يحصل ساعة العرض على الله. طيب ايه الفرق بين الاتنين
هذان خصمان. يعني ايه خصمان؟ يعني ايه خصم؟ لما يقول لك المحل الفلاني عامل خصم على السلعة. يعني ايه عامل خصم على السلع؟ يعني منزل تمنها. يبقى الخصم القيمة. يبقى خصمان اهل الدين بيخاصموا الحق ليه ؟ عايزين يقللوا قيمة الدين. عايزين يقولوا للناس الدين مش بالاهمية اللي انتم عايزين تعملوها له. عايزين يقولوا
واهل الدين ما هماش بالقيمة اللي انتم بتحبوهم بها ديت. عايزين يقولوا ان احنا مش محتاجين الدين في حياتنا. ممكن نعيش من غير الدين. زي ما الملحدين لما بيقولوا الانسان يقوم وحده. يعني انا مش محتاج الدين عشان ابقى سعيد. انا مش محتاج ربنا عشان اوصل للي انا عايزه والعياذ بالله. كلمات كفر فالمسلمين دخلوا في
مع المشركين. فربنا بيقول لك هذان خصمان اختصموا في ربهم. يبقى يا اما الخصومة اللي حصلت بين المسلمين والمشركين في الدنيا عشان آآ دين ربنا يا اما يوم القيامة ربنا يجيب دول ويجيب دول ويقفوا قدام بعض. والاتنين يختصموا امام الله سبحانه وتعالى ثم يحكم الله على
الكفار بالنار اللي موجودة في الايات ويحكم الله للمؤمنين بالجنة اللي موجودة في الايات. طب هذان يعني ايه هذان؟ هذا ده اسلم واقول لك هذا القلم. يبقى فهذا القلم ملموس محسوس مرئي. هذا ده اسم اشارة للحاجة اللي انا شايفها بعيني. وملامسها بايدي. طب هذان خصمان يا رب لو الكلام ده
يوم القيامة الخصومة دي يوم القيامة. انا مش شايفهم يا رب. ولا حاسسهم. انا لسة في الدنيا. وعلى القول التاني لو الخصومة دي ساعة ما اقتتلوا في بدر. والمشركين اتقتلوا واترموا في
انا مش شايف المشركين وهم بيتقطع لهم سياب من نار يا رب. انا مش شايف يا رب المنزر ده يبقى ليه يا رب عبرت عن الغيب بلفظ هذا؟ اللي قال اسم
الاشارة الذي يدل على الملموس المحسوس المرئي القريب كأن المعنى لازم تبقوا عندكم يقين بالاخرة. لازم تشوف مشهد وقوف الحق الباطل بين ايدين ربنا يوم القيامة رأي عين. لازم تشوفي بقلبك اللي ربنا هيعمله في اهل الباطل اول ما يموتوا. لازم يبقى عندنا يقين يا جماعة
لازم يبقى عندنا يقين وهذان يعني يعني انتم متخيلين منظر صراع الحق والباطل جوة قلوبكم. لازم تعيشوا مع معاني صراع الحق والباطل لازم يبقى عندكم يقين راسخ في عاقبة الباطل. وفي عاقبة الحق. هذان خصمان اختصموا. اختصموا. يعني ايه؟ انا ما كانوش متخاصمين قبل كده. زي ما النبي عليه الصلاة والسلام
قال له ورقة ابن نوفل اومخرجيهم لما قال له ليتني اكون فيها جذعا. اذ يخرجك قومك. قال له اهو مخرجي هم. عمي ابو لهب هيخرجنا هيطردني انا. النبي مش متخيل عليه الصلاة والسلام. اختصمه يعني دخلوا في خصومة وكانوا حبايب قبل كده. ليه في ربهم؟ عشان ربنا
مستعدية انك تدخلي في خصومة عشان ربنا. مستعد انك تستحمل المشاكل عشان ربنا. فيه ناس تقول لك يا عم خلينا جنب الحيط. يا عم خلينا ماشيين جوة الحيط. يا عم ما لكش دعوة
المشاكل وما لكش دعوة بالقلق. والباب اللي يجي لك منه الريح سد واستريح. طب لو عشان ربنا مستعدين نستحمل المشاكل. عشان ربنا مستعدين ندخل في خصومة مع مستعدين ندخل في خصومة مع بتوع التوك شو. مستعدين ندخل في خصومة مع الملحدين. مستعدين ندخل في خصومة مع المغيرين لشرع الله
الدليل لشرع الله والمحاربين للدعوة الى الله هذان خصمان اختصموا في ربهم. كانت النتيجة ايه؟ سواء اللي اتقتلوا اول ما اترموا في القليب في بدر. او المشهد ده حصل فورا وهم بيترمموا
من الدار للنار على طول. يا اما يوم القيامة المشهد ده يحصل لما يختصموا بين ايدين ربنا في العرض على الله. الملك يأمر بالكفار فالذين كفروا ست عقوبات اشد ايات عن جهنم في القرآن كله. اطول شوط عن جهنم في القرآن هو خواتيم الانبياء. ولكن
شد شوط عن جهنم في القرآن كله وهذه الايات في سورة الحج ست عقوبات انتقامية مروعة. كل عقوبة منها تكفي لان تزلزل القلب. تكفي لان يقشعر البدن وكل ذرة في البدن
واحد قطعت لهم ثياب من نار. الله اكبر مشهد لم يتكرر هزا الوصف في القرآن كله يا جماعة. ان ابو جهل بيقع قتيل في المعركة والملايكة قاعدة تقطع من جهنم ثياب على مقاسه تلزق على جسمه ويفضل حاسس بالنار وبجهنم والعياذ بالله والنار ملتصقة
جسمه وسياب من نار. يا رب ده في عز الصيف ما فيش حد يستحمل صيام من صوف. او سياب من آآ من لبس تقيل او سياب من خيش. سياب من نار يا رب
ثياب من نار ازاي الايام اللي احنا فيها ديت الايام الحر القاتلة اللي كلنا حاسين بها هزه الايام. انا قاعد في الوقت وانا بصور يا جماعة جنبي تكييف تلاتة حصان
لكن متقل مش قادر استحمل الحر. مش قادر استحمل. طب تخيل انسان لأ مش لسة ما اتعزبش في جهنم. ده لابس جهنم. جهنم ومتفصلة على جسمه والعياذ بالله. واحد قطعت لهم ثياب من نار. وربنا يقول قطعت. قطع ده فعل ماضي
طب يا رب ده لسة هيقطع لهم. يبقى يا اما المعنى ان اول ما وقعم وهم قتلى قبل ما يترموا في القليب. الملايكة قامت ملبساهم لبس السجن على طول وقامت رمياهم في زنازين جهنم مباشرة. يعني ايه يا اخوانا؟ يعني عذاب القبر درجات يا جماعة. اول درجة من عذاب القبر واخف درجة ان يبشر
العاصي بالنار ثم ينام الى يوم القيامة. يبشر بالنار عشان كده ييجوا في الاخر يقولوا يا ويلنا من بعثنا من مرقدنا. ليه كانوا نايمين؟ بشروا بالنار ثم ناموا. فاستيقظوا على يوم القيامة. الدرجة الاعلى والعياذ بالله ان يصبح قبره حفرة من حفر النار
تولع عليه قبره نار ويضيق عليه قبره والعياذ بالله يبقى قبره تابوت من جمر الى يوم القيامة. الدرجة الثالثة ان يدخل جهنم حتى يوم القيامة. يعني ايه ؟ يعني مش يتعذب في القبر يترمي في جهنم. زي دول كده على جهنم على طول من الدار للنار. على جهنم على طول والعياذ بالله. يبقى ده
ونعيم القبر كذلك تلات درجات. الدرجة الاولى ان يبشر الطائع بالجنة ثم ينام نومة العروس. ويفسح له في قبره سبعون ذراعا عم بس سبعين زراع بس. ده ده الدرجة الاولى. الدرجة الاعلى ان يصبح قبره روضة من رياض الجنة ويأتيه الرفيق الصالح. وتلحق
روحوا بارواح الصالحين من اهل زمانه ويتنعم في القبر الى يوم القيامة. الدرجة الثالثة ان يلحق بالجنة. قيل ادخل الجنة قال يا ليت قومي يعلمون. يبقى الدرجة التالتة انه النعم في الجنة اصلا. ما يتنعمش في القبر حتى يدخل الجنة لحد يوم القيامة. ثم يلحق بيوم القيامة سم يدخل
الجنة مرة اخرى يعني ايه؟ يعني قضية كبيرة قوي يا جماعة ان نعيم القبر درجات وعذاب القبر درجات. فقطعت هنا لو بفعل الماضي يبقى الناس دي اول ما وقعت قتلى في بدر الملايكة كانت فورا. فورا وقطعت قطع فعل على وزن فعل. وصيغة فعلها المشددة بتفيد
حاجات تفيد التكرار وتفيد الشدة وتفيد السرعة. يعني قطعت لهم ثيابهم من نار وهم لسه بيقعوا على الجسة الملايكة بتقطع الصوت بتاع جهنم وتفيد الشدة الثياب ضيقة جدا ولازقة على اجسادهم تماما انسان الجحيم ملتصق بجلده والعياذ بالله. وتفيد السرعة
وتفيد التكرار ان يعني ده احنا لنا عندكم لنا موديلات كتير. عندنا لكم موديلات كتير. ده انتم هتلبسوا لبس كل واحد متفصل على مقاسه بالزبط واحد قطعت لهم ثياب من نار. اتنين يصب من فوق رؤوسهم الحميم. تلاتة
يصهر به ما في بطونهم والجلود. اربعة ولهم مقامع من حديد. خمسة كلما ارادوا ان يخرجوا منها من غم. عارفين معنى الغم ايه يا جماعة؟ عدم القدرة على التنفس. والعياذ بالله
ادي قمة الاختناق جوة زنازين جهنم كلما ارادوا ان نتكلم الوقت هو ربنا عمل فيهم كده ليه؟ هنتكلم الوقتي عن الجزاء اللي من جنس العمل. الناس دي حبست المؤمنين في الدنيا. وعذبت المؤمنين في السجون في الدنيا
وحبست الدعوة ومنعت الدعوة وحسرت الدعوة في الدنيا. فيحبسوا كما حبسوا الدعوة. ويحبسوا كما حبسوا الدعاء. خمس كلما ارادوا ان يخرجوا منها من غم اعيدوا فيها. ستة وذوقوا عذاب الحريق
ست اصناف من العذاب دي قصة يا جماعة. يعني الموضوع ده مش اصناف منفصلة ده هي القصة. ده هو وهو لسه بيقع يموت. ها الملايكة تقوم ايه قالوا صيام بالنار على طول طبعا قالوا لو المعنى بقى ان هم ساعة العرض على الله الكلام ده. ها يبقى اول ما ربنا يحكم عليه بالنار الملايكة القوة التنفيزية اللي واقفة تقطع له
سيب من جهنم وتقوم ملبساه. وهو لسة واقف من عين ربنا تلبسه لبس الزنزانة. لبس السجن وبعد كده ترميه في جهنم. يصب من فوق رؤوسهم والحمير اول حاجة بقى يبدأ الصب ده ان صببنا الماء صبا ملايين الكيلومترات المكعبة من الامطار قاعدة تنزل على الكرة الارضية فالصب ده معناها
حمم بركانية بكميات مهولة. قاعدة تصاب بصب على ادمغتهم. يصبوا من فوق رؤوسهم الحميمون. لفز فوق رؤوسهم. لفظ غريب جدا يعني آآ لو واحد مسلا بيصب ماية بتغلي على دماغ واحد التاني هيجري. انما معنى انه واقف مستسلم معناه انه كل زرة في جسمه مكبلة معناه ان
في قيد في كل زرة في جسمه يصب من فوق رؤوسهم الحميم. الحميم ده من الحمم البركانية. تخيل حمم جهنم بقى شكلها ايه؟ يصهر في يوم الحميم ينزل والعياذ بالله. يصهر البطون كلها
يسهر البطون كلها ليه؟ هنتكلم الوقتي يا جماعة ليه؟ اه هنتكلم الوقتي ليه؟ يصهر البطون كلها ويسهر ويسربها لا في بطونهم والجلود والجلود كمان. خدوا بالكم الناس دي كانت بتحبس المؤمنين. وتقعد تاكل كباب وتقعد تاكل فراخ مشوية. وتقعد تستمتع
البطون اللي كانت بتتملى والمؤمنين بيعذبم آآ على ايد الزلمة ، البطون دي هتتصهر من حميم جهنم. بعد كده بتتملى بالحاجة الساقعة وبالكافيار وبالاستاكوزا هتتملي حميم. والجلود الجلود دول الجلود ده عارف يقول لك فلان تجلد يا جلد اهل الباطل
في حرب الحق نذوجلت. كنت ذو جلد. تعالوا شوفوا بقى صهر ما في بطونهم والجلود. فيقوم النار تجتمع عليهم. من برة ثياب من نار ومن جوة الثياب اللي من نار بتحرق الجلد من برة والحميم يسهر الجلد من جوة فيجتمع النار عليهم من الداخل والخارج. زي ما كانوا مولعين
واقعة حريقة على الملتزمين من الداخل والخارج. زي ما كانوا عايزين يولعوها نار على الملتزمين. من برة تهديدات ومن جوة البيوت طولهم من النت والمواقع الاباحية ومن قنوات الكليبات الفاسدة عشان يدمروا دينهم ويدمروا دين اهلهم عشان يخلوا واقع حريقة
عليهم هم كمان بقت نار من برة ومن جوة. ولهم مقامع من حديد. ازاي لما لبسوا لبس السجن سجون جهنم والعياذ بالله. واترمو في الزنازين واتعزبوا بالحميم في الزنازين. بدأ بقى عايزين يهربوا ففي مقامع مقامع من
قمع زي ما كانوا بيقمعوا الدعوة. وبيقمعوا الدعاة. وبيقمعوا اللي بيقولوا كلمة الحق. هم بقى اللي بيقمعوا النهاردة ولهم مقامع ومن حديد من نار. سياط من حديد جهنم والعياذ بالله. يضربوا بها زي ما كانوا بيضربوا بالسياط. زي ما كانوا بيضربوا بالكرابيك. زي ما كانوا
بالصياد في الدنيا يضربوا بالسياط. جزاء من جنس العمل يا اخواننا. عشان كده سعيد بن جبير لما دخل على الحجاج بن يوسف الثقفي. فالحجاج بن يوسف فبيقول له اختر لنفسك قتلى يا سعيد. قال بل اختر لنفسك انت. فوالله لا تقتلني قتل الا قتلك الله مثلها في
جهنم اختر لنفسك ما فيش وسيلة تعزيب اهل الباطل عزبوا بها اهل الحق الا وربنا عاين لاهل الباطل زيها في جهنم بالله. لما ارادوا ان يخرجوا منها من غم اعيدوا فيها كلما صيغة استمرار يا جماعة. كلما ارادوا الارادة كلما اجتمعت ارادتنا
النوبة لازم يخرجوا من جهنم لازم يهربوا من هزا السجن الرهيب. كلما ارادوا ان يخرجوا منها من غم مش قادرين مش قادرين ياخدوا نفسهم في جهنم والعياذ بالله تخيل هذا النوع الرهيب من العذاب كلما ارادوا ان يخرجوا منها من غم اعيدوا فيها. يعني الملايكة ممكن تسيبهم احيانا
اضربوا من الزنزانة ويبدأوا يهربوا من ايه من اماكن العزاب في جهنم لحد ما يقربوا انهم يخرجوا من شفير جهنم وهم فاكرين انهم هربوا ان ما حدش واخد باله منهم. وفاكرين ان هم افلتوا من عذاب الله وهم جايين يهربوا اعيدوا فيها. دي بيسموها ايه يا جماعة؟ بيسموها عذاب
تيئيس يعني ايه عذاب التيئيس؟ يعني ممكن ما يعرفوش يهربوا اصلا ييجوا يهربوا من الزنزانة يتقبض عليهم ويدخلوا تاني. انما انهم يتسابوا لحد ما يقربوا من شفير جهنم وبعد كده
كده يرجعوا تاني اسمه عذاب التيئيس زي قول الله سبحانه وتعالى فذوقوا فلن نزيدكم الا عذابا. ليه؟ لابثين فيها اعقابا سورة النبأ يعني اتحكم عليه بميت سنة جهنم. فالمية سنة جايين يخلصوا. يجي بقى يفرح بقى هخرج لن نزيدكم الا عذابا. يجدد الحبس ميت سنة
تمام في الدنيا كان ممكن ايه اربعين يوم على زمة التحقيق. بعد كده يجدد. بعد كده يجدد. فبيبقى اسلوب نفسي في تيئيس المتهم من ان هو يخرج كذلك هنا اسلوب نفسي في التيئيس زي قول الله كلما خبت بدأت النار يحسوا انها تضعف زدناهم سعيرا. يبقى ده اسمه عذاب
تقيس ان يتوهم انه هيقدر ينجو ثم زدناهم سعرا. زي قول الله سبحانه وتعالى وان يستغيثوا يغاثوا. الاغاثة اهي بماء ضيقت كالمهل يشوي الوجوه زي الزيت المغلي يشوي الوجوه. يبقى ده اسمه عذاب التيئيس. يعني ايه عذاب التيئيس
يعني عذاب الاصابة باليأس من خلال انه يظن ان هو خلاص فيه امل ثم ينعدم هذا الامل والعياز بالله. كلما ارادوا ان يخرجوا منها من غم فيها وذوقوا عذاب الحريق بعد ما يترموا بقى في الزنزانة تاني يتقال لهم لن تتخلصوا من هذا العذاب والعياذ بالله زي ما كنتم بتولعوا
الدعوة وبتحولوا حياة الناس لحريقة من الشهوات. والشبهات ذوقوا عذاب الحريق. فده فيه اسلوب مهانة وفيه اسلوب قهر والعياذ بالله. يعني زي ما قلت لكم يا جماعة دي يعني اشد ايات عن جهنم في القرآن كله. طب ليه؟ ليه؟ ليه هذا العذاب الانتقام الرهيب؟ بسبب اللي عملوه في الدين واللي عملوه في الدعوة. بسبب انهم حاصروا اهل
دين وحصر الدعوة ومنعوا الدعوة وحبسوا اهل الدين واهل الايمان. فالنتيجة قطعت لهم قطعت لهم ثياب من نار قطعت لهم لهم على مقاسهم على قدهم كل واحد له المقاس بتاعه. والموديل بتاعه. ثياب ثياب لازقة في الجسم اربعة وعشرين ساعة. ينامون
بها ويستيقظون بها من نار والعياذ بالله ما هياش من آآ يعني من صوف ولا يعني يصب من فوق رؤوسهم الحميم يصب بفعل مضارع والفعل المضارع لما بييجي في اللغة بيفيد حاجة من اتنين. يا بيفيد التجدد والاستمرار انه يصاب. وبعد شوية يصاب تاني. وبعد شوية يصاب بتالت. يا اما يفيد تصور
مشهد يعني كأن الايات بتقول لك بص شف اللي كانوا بيعزبوا المؤمنين اتفرجوا عليهم كده اتفرجي عليهم كده وهم قاعدين يتعزبوا بنفس الات التعذيب اللي كانوا بيعذبوا بها المؤمنين وقعد يتصاب بالحميم عليهم شوفم كانوا بيعملوا ايه وشوفوا الوقتي بيتعمل فيهم ايه. شوفوا لقدرة الله على الانتقام. شف
العدل لله في الجزاء من جنس العمل. يصب من فوق رؤوسهم الحميم يصهر بهما في بطونهم والجلود. كأن منظر برضه مضاد منزر السهر لما في بطونهم اللي كانوا بياكلوا فيها ويتلززوا واهل الدين محاربين ومضطهدين ومعذبين والجلود
ولهم مقامع من حديد كانوا بيتهموا الدين بالقمع. كانوا بيتهموا الشريعة بالقمع. كانوا بيتهموا الدين بالشدة والتشدد. النهاردة لهم مقام او من حديد والعياذ بالله سياط من نار. كلما ارادوا ان يخرجوا منها من غم اعيدوا فيها وذوقوا عذابا. الحريق تخيلوا يا جماعة ان
اللي احنا قلناها ديت لها حالة من الاتنين. يا اما دي حصلت فور ما سقطوا في القليب بتاع بدر. بدأ على طول العذاب فورا من الدار للنار بدأ عذاب القبر بهزا المنزر يا اما ده يوم القيامة لما يوقف ويعرضه على الله وييجي عقبة ابن ربيعة وشيبة ابن ربيعة والوليد ابن العقبة قصاد حمزة ابن عبدالمطلب
طالب وعلي بن ابي طالب وعبيدة ابن الحارث ويقف ويختصمه بين يدي الله ويحكم الله على الكفار بجهنم فتنفز الملائكة فيهم هذا الكلام اسناء العرض على الله سبحانه وتعالى يعني حاجة آآ آآ حاجة صعبة اوي
حاجة فزيعة اوي يا جماعة. ان دي عاقبة الناس اللي حاربوا الدين. الناس اللي حاربوا الاسلام. الناس اللي منعوا الدعوة. الناس اللي حاربوا اهل الدين. ان ربنا بيغار على دينه وبيغار على اولياؤه حاجة غريبة اوي ان ان العزاب دهو للي كانوا في اول صفحتين في سورة الحج عاملين يا ما هنا يا ما
هناك وقاعدين يجادلوا في الله بغير علم ولا هدى ولا كتاب منير. وبعد كده اهل الطاعة بقى ربنا في العرض على الله يحكم لاهل الطاعة بقى. الناس صادقين يا اخواننا هنخرج من هنا باصل خطير من اصول الوصول الى الله. وهو كن اسبق الناس الى الله. كن كوني اسبق الخلق الى الله
ثواب السبق ثواب عظيم اوي يا جماعة. ثواب ان الانسان يسبق الى الله. ثواب ان الانسان يبقى من الصادقين. انك تبقي سابقة كل الاخوات. في النقاب الان تلت تربع المنتقبات خالعين الجوانتي نص آآ وشهم باين ومصدقة نفسها منتقبة تبقي سابقة في حجاب امهات المؤمنين تبقي
سابقة في الدعوة الى الله تبقى صادق في نصرة دين الله تبقى صادق في كلمة الحق في وجه الظالمين في الوقت اللي ما حدش عايز ينزل يكلم الشباب تنزل انت واتكلمهم في الوقت اللي ما حدش عايز يرتبط ببيت الايمان ترتبطي انت ببيئة الايمان. في الوقت اللي ما حدش عايز يقول كلمة الحق في وجه الظالمين. تجهر انت بكلمة
الحق في وجه الظالمين. نبقى صادقين يا جماعة. نبقى ربنا يستعملنا في مقدمة قاطرة اهل الحق. قضية كبيرة قوي زي ما قلت لكم قلت لكم من اصول الوصول الى الله برضه في هذه الايات يعني كن مستعدا ان تفعل اي شيء لاجل الله. هذان خصمان اختصموا في ربهم. عشان ربنا خصمه الناس. عشان
ربنا ضحوا بدمهم عشان كون مستعدا لان تفعل اي شيء لاجل الله سبحانه وتعالى كن مستعد ان اي حاجة تعملها عشان ربنا من اصول الوصول الى الله في الايات في الاية اللي جاية بقى ان الله يدخل الذين امنوا وعملوا الصالحات جنات تجري من
تحتها الانهار ان ان دي تفيد ايه؟ التوكيد. ليه؟ اليقين. كأن الله يؤكد. خدوا بالكم في الشوط التاني خدنا نفس الاية. في اية اربعتاشر ان الله يدخل امنوا وعملوا الصالحات جنات تجري من تحتها الانهار. ان الله يفعل ما يريد. نفس الاية مكررة هنا. بس النص التاني هو اللي مختلف. نفس الاية
فان يبقى خليك موقن يبقى من اصول الوصول الى الله. اليقين بثمار الطريق. اليقين بثمار الطريق. اليقين بثمار عطاءات الله للسائلين في الطريق. والا مش هنقدر نصبر يا جماعة عشان كده الطريق احيانا بيبقى صعب جدا. واهل الباطل تلاقيهم منتشفشين واقويا ومسيطرين واهل الحق تلاقيهم ضعفاء. المرحلة دي اللي ربنا قال عنها
حتى اذا استيأس الرسل خلاص ما حدش قادر يشيل دين ولا حد راضي يشيل دين. بيوصل النبي ما حدش هيشيل يا رب. ما حدش راضي يشيل يا رب. في اللحزة
اللحظة دي بيجي نصر لربنا سبحانه وتعالى. ان يبقى من اصول الوصول الى الله اليقين في ثمار الطريق. اليقين في عاقبة الطريق. اليقين زي قول الله هذان خصمان. هذان يا رب انا لسة ما شفتش منزر دا وداخل الجنة ودا خارج داخل النار. يا رب ما شفتش انت يا رب جايب لي جايب لفظ يدل على
الملموس ليه ؟ يجب ان ترى بقلبك عين اليقين من الان زي ما ربنا بيقول اخر سورة قاف واستمع يوم ينادي المنادي من مكان قريب. استمع يا رب استمع ده انا في الدنيا يا رب هسمع ازاي صوت يوم القيامة وصوت نفخة الصعق ونفخة البعث. اسمع بقلبك اوصل لليقين
اللي تسمع به كانك انت سامع يوم القيامة. اسمع من الوقت وشف من الوقتي عشان ما تتصدمش باللي هتسمعه وتشوفه يوم القيامة. القرآن يوصلك اليقين. القرآن ينمي اليقين في قلبك لحد ما يخليك ماشية على الارض. ولو تهتكت الحجب ورأيت الجنة ورأيت النار ما زدت يقينا. ليه
لان القرآن بيزرع في قلبك اليقين الراسخ. نسأل الله اليقين والمعافاة. ان الله والتصريح بلفظ الجلالة هنا عشان فخامة العبارة جلال العبارة في صدور المؤمنين. ان الله يدخل الذين امنوا وعملوا الصالحات. طبعا مين اللي امنوا وعملوا الصالحات هنا؟ خدوا بالكم
يا شباب خدوا بالكم يا اخواني. الذين امنوا وعملوا الصالحات. في اية اربعتاشر غير الذين امنوا وعملوا الصالحات في اية تلاتة وعشرين. ازاي؟ عايزة تعرفي بمعنى الايمان العمل الصالح هنا شوفي ايه اللي كان مطلوب. يعني في الشوط التاني كان المطلوب الدعوة الى الله. كان المطلوب قوة الدعوة الى الله. يبقى اية اربعتاشر اللي جت في
التاني ان الله يدخل الذين امنوا وعملوا الصالحات اجتهدوا في الدعوة الى الله واجتهدوا في الارتباط ببيئة الايمان زي ما شرحنا المرة اللي فاتت. المرة دي الموضوع تقديم دم المرة دي موضوع التضحية. يبقى ان الله يدخل الذين امنوا وعملوا الصالحات. الذين ضحوا بارواحهم وضحوا باعمارهم. وضحوا بكل شيء وكانوا
اسبق الخلق الى الله. ولم يعزوا شيئا ان يقدموه في ذات الله. يبقى هم دول اللي احنا بنتكلم عنهم هنا هنلاحز هنا ملاحزة غريبة جدا يا جماعة. ان الاية بتاعة الجنة عكس تماما الايات بتاعة النار. ان كل اصناف العذاب اللي ربنا زكرها في الايات اللي فاتت
هنا في نعيم الجنة. ان الله يدخل الذين امنوا وعملوا الصالحات ايه؟ جنات. ها؟ طب وفوق كانت ايه؟ زنازين. فوق كانت ايه؟ كانت كلما ارادوا ان يخرجوا منها من غم اعيدوا فيها. الزنازين بتاعة جهنم والتوابيت بتاعة جهنم. انما هنا جنات. السعة والفرحة والبهجة. تجري
من تحتها الانهار ها عايزك تقولي بقى عكس ايه في ايات النار؟ ايوة عكس الحميم عكس يصب من فوق رؤوسين الحميم يبقى الانهار عكس الحميم هنا بقى قعد يستحمى في انهار الجنة. والتاني بيستحمى في حميم جهنم والعياذ بالله. يحلون فيها من اساور من ذهب ولؤلؤة عكس ايه؟ مقامع من حديد
هنا من قامة من حديد وهنا اساور من ذهب ولؤلؤة ها ولباسهم فيها حرير عكس ايه ها ايوة جميل جدا قطعت لهم ثياب من نار فعلا. يبقى بالظبط يا جماعة ايات الجنة. طب ان الله يدخل يدخل جت بالفعل المضارع ليه؟ لاستحضار المشهد. قلنا الفعل المضارع
يفيد يا اما تكرار الحدس. طب هنا هو مش هيدخل الجنة كل شوية. هو دخل الجنة مرة وخلاص. اومال يبقى المعنى التاني استحضار المشهد. مشهد التكريم الهائل العظيم وهو داخل الجنة وحفلات التكريم. طب اداني مشهد الاهانة المهولة. الاهانة المهولة
وهم لسة داخلين النار وقاعدين يستقبلوا بالحميم ويستقبلوا بالمقامع ويستقبلوا والمهانة الرهيبة في قول الله وذوقوا عذاب الحريق الاهانة النفسية والقهر النفسي دوق اللي انت عملته انما هنا التكريم العظيم يدخل شف منظر التكريم المهول على ابواب الجنة يعني يا اخوانا
القرآن ما فيش فيه حاجة كده. يعني شوفوا ايات النار وايات الجنة نسخة من بعض بس عكس عكاس. بسبب ايه؟ بسبب ان دول حاربوا مع الباطل ودول حاربوا مع الحق يعني القضية قضية احنا نستحمل ولا مش هنستحمل. هنستحمل الطريق ده ولا لأه ان اليقين الراسخ في ثمار هزا الطريق
ان الله يدخل منزر بقى دخول المؤمنين بقى الجنة. اللحزة المرتقبة بقى لما ربنا يقول ادخلوها بسلام. خلاص ما عدش قلق ولا حزن ولا هم ولا اكتئاب ولا غم ولا خوف من الصراط ولا خوف من شفير جهنم ولا حساب على القنطرة ولا حساب في العرض على الله خلاص ان الله يدخل
الذين امنوا وعملوا الصالحات. الصالحات الاعمال التي تصلح لان يقبلها الله. الاعمال التي تصلح يعني انا رايح اقدم هدية لواحد صاحبي غير انا رايح اقدم هدية لملك. الملك اقعد افكر ايه اللي ممكن الملك يقبله مني؟ مش اي هدية الملك بيقبلها. فمش اي عبادة ربنا
اقبلها يعني يقول لك لا تهدي آآ آآ الى الله عبدا ميتا. يعني ايه ؟ واحد قال لواحد هجيب لك ميتين هدية. وقام جايب له عبد ميت. يبقى قيمته ايه ؟ كزلك واحد قال انا هاصلي
يا رب وبعد كده قاعد مش خاشع في الصلاة كأنه يهدي الى الله عبد ميت. عبادة ميتة بلا خشوع ولا خضوع. يبقى قضية قضية الخشوع والخضوع وان الله يدخل الذين امنوا وعملوا ايه؟ الصالحات. الاعمال التي تصلح لان يقبلها ما لك الملك. سبحانه وتعالى. عشان كده ادخلني في الصالحين. يعني ايه الصالحين
الذين يصلحون لجوار الله في الفردوس الاعلى. جنات كل جنة الوان غير التانية. الدنيا سبع الوان. امال الجنة كم لون يا جماعة؟ الدنيا فيها عشرين مليون نوع كائن حي. امال الجنة ربنا خلق فيها كم مليون نوع صنف من اصناف النعيم! تخيلوا كده الدنيا عجائب الدنيا السبعة. امال عجائب الجنة السبعة دي شكلها ايه
انتم متخيلين معي يا جماعة؟ متخيلين الجنة دي شكلها ايه؟ جنات. كل جنة اشكال غير التانية. الوان غير التانية. عطور غير التانية. تصاميم قصور غير التانية انواع جمال وبهجة غير التانية اصناف متع. غير التانية جنة الصلاة غير جنة الصيام غير جنة الصدقة غير جنة الجهاد. غير
غير جنات نكرة للتعظيم تجري من تحتها الانهار. قصور الدنيا بيجري من تحتها مواسير الصرف الصحي. انما جنات الجنة بيجري من تحتها الانهار. منازر مهولة منازر ابداعية ما ينفعش اكلمك عن الساحل الشمالي من غير ما اكلمك عن البحر بتاع الساحل الشمالي. كزلك الجنة منازر الانهار الابداعية فيه. يحلون فيها من اساور
من ذهب ولؤلؤة من بدائع الجملة ديت ان اساور جمع اسورة واسورة جمع سوار. فقال لك اساور جمع الجمع. يعني تنوع مهول في الموديلات. تنوع مهول في الاصناف والاشكال وده ايه؟ يحلون فيها من اساور من ذهب. يا جماعة مجوهرات الجنة دي مش اي حاجة. ازا كان ربنا وصف النساء قال كانهن الياقوت والمرجان
ازا كان هي من غير حلي اصلا كأنها شوية احجار كريمة. مجوهرات. اومال الحلي بتاعها بقى اللي المفروض يحليها اكتر. ويزود حلاوتها اكتر. شكله ايه شكله ايه؟ ازا كان ساق الشجرة دهب وطوب القصور دهب والارض دهب ولؤلؤ. امال الدهب
اللي بيتلبس ده بقى دهب شكله ايه؟ ها يعني انتم متخيلين مجوهرات الجنة يحلون يحلون ده فعل مضارع فعل مضارع آآ فعل مضارع يفيد ايه؟ يفيد التجدد والتكرار ان ان اصناف المجورات واصناف الحلي كل شوية غير التانية
ان فيه في الجنة نعيم اسمه نعيم التجدد. نعيم التجدد نعيم المفاجآت دراما. يعني نعيم الروعة نعيم البهجة زي عينا يشرب بها عباد الله. يفجرونها تفجيرا زي قول الله يتنازعون فيها كأسا لا لغو
ولا تأثيم زي قول الله امددناهم بفاكهة ولحم مما يشتهون طب ماما يا رب عندهم فواكه لحوم لا ده كل شوية بيجي لهم مدد من الله اصناف غير موجودة في الجنة اصلا. اصناف جاية من عند الله خلقها الله ليست موجودة في الجنة اصلا. نعيم التجدد العظيم. يحلون
تحلون يعني يحلون دي يعني الكل كده يعني السابقين كلهم كده كلهم يعني لابسين ورجالة ونساء يا جماعة يعني في الجنة في حلي للرجال. كما ان هناك حلول للنساء الكل متمتع وربنا جاب هنا الحلي وجاب لباسهم فيها حرير والحرير. يعني ربنا ما جابش هنا مسلا الاكل والشرب. ما جابش
جاب لك الحلي والحرير ليه ؟ لان الناس دي اتحبست. اتحبست عشان الدين في الدنيا. لبسوا لبس السجن عشان الدين في الدنيا. استحملوا البهدلة عشان الدين في الدنيا استحملوا العرق والحرب والحصار والضغط النفسي فربنا جايب هنا قمة اصناف النعيم ايه قمة اصناف
رقم واحد ايه اصناف النعيم من الاية ديت؟ ها عد لي كده اصل الجنة مش شوية خضرة وماية. رقم واحد ايه؟ نعيم التجدد. صح؟ يحلون مضارع متجدد مستمر يبقى نعيم التجدد. طب والنعيم التاني صح اللي مركز معي من ربع ساعة الا نعيم التميز. انه يحلون ده بيلبسوا اصناف
من الحلي بتميزهم وتحليهم عن كل اهل الجنة. زي ما كانوا مميزين في الدنيا. طب والنعيم التالت اللي في الايات؟ مزبوط. جزاك الله خيرا نعيم الرفاهية هي الحرير والحلي نعيم الرفاهية. يا جماعة الجنة مش خضرة وماية بس يا جماعة. الجنة مش زي نادي الجزيرة ونادي الاهلي ونادي آآ آآ سبورتينج ونادي الصين
ونادي الجنة يا جماعة الجنة مش زي فندق سبع نجوم يا اخوانا. الجنة مش انتر كونتننتال ولا هيلتون. ولا شيراتون يا اخوانا الجنة مش منتجع سياحي جميل الجنة مش الساحل الشمالي يا جماعة. الجنة ده شيء كل الحاجات دي بالنسبة له لا شيء. يبقى دي اصناف نعيم مهولة من الجنة يحلون فيها من
ساور من ذهب ولؤلؤة. اي اساور من ذهب واساور من لؤلؤ. ها ومن يعني اصناف لا حصر له. اختار انت بس. ولباسك فيها حرير. فيه هنا حرف غريب اوي يا جماعة ولكن لازم نقف معه
جنات تجري من تحتها الانهار. يحلون ايه؟ فيها. فيها من اساور. ولباسهم فيها حرير فيها فيها ايه تكرار كلمة فيها ده! ايه ده! انت عارف لما سافر امريكا مسلا فاقعد هناك خمس شهور بقى فاجي بقى ايه في المكان بقى بتاعي او القرية الصغيرة جدا او النجع اللي انا عايش
فالناس مبهورة هو فقاعدين يقولوا لي يا امريكا دي شكلها ايه؟ يقولوا لي هو المواصلات في امريكا شكلها ايه؟ اقول لهم بقى المواصلات في امريكا شكلها كزا كزا كزا. انما بقى اللبس في امريكا شكله كزا كزا. انما بقى اللبس النساء في امريكا فكلمة في امريكا
في امريكا كان انا قاعد ابهرهم بقى. قاعد اطير لهم عقلهم من الابهار. فهنا يحلون فيها ولباسهم فيها. فيها فيها كأن الله اه يخطف قلبك خطفا ليعيش في الجنة. ويعيش مع معاني الجنة. المهولة. ايه ده يا اخوانا ده! كل ده عشان ايه؟ يعني كل ده عشان ايه
ايه المعاني المهولة دي؟ ايه المعاني العظيمة ديت؟ كل ده عشان كانوا سابقين في الدين في الدنيا. ليه ما تبقيش من السابقات؟ ليه ما تبقاش من السابقين؟ احسن منك في ايه؟ اللي اجتهدوا في طاعة ربنا احسن منك في ايه؟ اللي اجتهدوا في حجاب امهات المؤمنين والدعوة الى الله احسن منك في ايه؟ ليه نضيع النعيم ده هو كله
وبعد كده الاية اللي بتختم الشوط التالت وهدوا الى الطيب الى الطيب من القول. عارفين يا جماعة الطيب من القول هو ايه؟ قول جميل جدا جدا جدا القرآن بعد ما ربنا جاب البطولة المهولة دي والصدق المهول دهو والبطولة الرهيبة اللي عملها
هؤلاء الصحابة وجاب مقامات الجنة المهولة والنعيم العظيم ده. فربنا بيقول كل ده بسبب ايه؟ انهم هدوا الى القرآن في الدنيا. وهدوا الى الطيب من القول وربنا سمى القرآن الطيب. الطيب ده الحاج السمرة اللي طابت. وكل حاجة فيها بقت طيبة. وكل حاجة فيها بقت جميلة. وهدوا
الى الطيب من القول وهدوا الى صراط الحميد. يبقى لما هدوا الى القرآن هدوا الى الصراط الحميد. هودوا الى صراط الله. هدوا الى طريق الله يبقى السبب في الهداية الى طريق الله هو القرآن. يبقى على قد حظك من هدو الاولانية هيكون حزك من هودو التانية وهدو الى الطيب من القول
اولى القرآن وعودوا الى صلاة الحميد هودوا الى الطريق الموصل الى الله. على قد هدايتك للقرآن على قد هدايتك للطريق الى الله. وربنا سمى الطريق اليه صراط حميد اشمعنى الحبيب؟ لان الحميد ديت زلمة حامد ذو النعم العظيمة المتتالية. وعلى فكرة يا جماعة كل النعمة اللي ربنا اداها لنا في الدنيا ديت ما تجيبش
واحد في المية من اسار اسم الله الحميد تسعة وتسعين في المية النعم الخاصة اللي ربنا اداها لاولياؤه. النعم الخاصة اللي ربنا افضها على قلوب وآآ يعني احوال اوليائه. ربنا سبحانه وتعالى يا جماعة اللي ادالي مليارديرات العالم. اللي اداه لاغنى اغنياء العالم ما يجيش واحد في
من اللي اداه للصالحين في الدنيا قبل الاخرة من اللي اداه للاولياء في الدنيا قبل الاخرة. ازاي هو العطاء فلوس بس؟ ما فيش عطاء سعادة ما فيش عطاء بركة. ما فيش عطاء سكينة. ما فيش عطاء فتح ومدد ونصرة وتقريب وولاية. ما فيش عطاء في القلوب وفي النفوس. وفي الجوارح ما فيش عطاء
يا اخواني يبقى القرآن هو سبب في كل ما وصلوا اليه. ده اصل من اصول الوصول الى الله. انه لا وصول الى الله بدون القرآن. اقسم الينابيع الطاهرة الصافية اللي هو الطيب من القول. وابتعد عن المصادر المختلطة. يعني اللي هي مخلطة ما بين الحق وما بين الباطل
نتربى على القرآن. كده الشوط التالت خلص. الشوط الرابع يا جماعة يعني ان شاء الله بازن الله هيبقى الحلقة الجاية. وبازن الله سبحانه وتعالى هتبقى حلقة اه دسمة جدا ان ايات الحج هي الحلقة الجاية بقى. من اول ان الذين كفروا ويصدون عن سبيل الله والمسجد الحرام. واذ بوأنا لابراهيم مكان البيت. وهندخل بقى واذن
في الناس بالحج هنتكلم عن وقفة هائلة مع عبادة الحج والعمرة. وقفة هائلة مع اهداف الحج والعمرة تلت اهداف اولى هنعيش معها المرة الجاية. الهدف الاول واذن في الناس بالحج يأتوك. تعظيم نداء الله. يعني
اللي بيروح يعمل عمرة ويحج لازم يرجع اول ما يسمع الاذان بيدن يسيب الدنيا ويجري على نداء الله. اتنين ذلك ومن يعظم حرمه مات الله فهو خير له. تعظيم حرمات الله. تعظيم كلمة حرام يبقى المفروض اللي بيروح يعمل عمرة او يحج يرجع ما يقدرش
الحرام ما يقدرش يدخل على موقع حرام. ما يقدرش يسمع حاجة حرام ما يعملش معصية سر. ما يبصش لحرام. تلاتة ذلك. ومن يعظم شعائر الله فانها من تقوى القلوب. تعظيم الطاعات. تعظيم الطاعة المفروض اللي بيروح يعتمر او يحج يرجع يعظم القيام والصيام
وجلسة الضحى والدعوة الى الله والذكر وطلب العلم والصدقات وصلة الرحم وبر الوالدين والاحسان للفقير وصنائع معروف يعني يا جماعة الحج ده بيربي على التلف والعمرة بيربوا على تلات معاني باهرة. تعظيم نداء الله. تعظيم حرمات الله
عظيم شعائر الله وطاعة الله. يعني المفروض اللي بيروح يعتمر او يحج ده بيرجع انسان حياته متغيرة. عشان كده من اصول الوصول الى الله الارتباط بالمسجد الحرام. الارتباط باعظم بيئة ايمان على وجه الارض. الارتباط بعبادة العمرة والحج اللي قلبه مش مشغوف وملهوف. على عبادة
والحج يبقى مفتقد لركن من اركان الوصول الى الله. سبحانه وتعالى. للاسف ايران الدولة الشيعية عندهم وزارة كاملة اسمها وزارة العمرة. ليه عشان عايزين يودوا الشعب كله العمرة ليه؟ لانهم فاهمين العمرة بتربي قد ايه. فاهمين العمرة بالزات لو مع رجال دين بيفهموا الناس المعاني المهولة اللي هناك. ممكن تغير
الشعب دينيا قد ايه ؟ احنا بقى اهل السنة مش قادرين ندرك هذا الموضوع. عشان كده ليه بنعمل عمرة التربية واحد واتنين وتلاتة؟ ان شاء الله بازن الله عمرة التربية اربعة
في خلال بازن الله شهر شهرين بازن الله واقل من هزا كمان. ليه بنعمل عمرات الدعاة وعمرة تراجع لك يا رب؟ ليه بنعمل العمرات دي كلها؟ عشان نرسخ مبدأ ان من اصول الوصول الى الله عبادة العمرة والحج. واللي مش قادر يحج لازم يعتمر على قد ما يقدر. ليه؟ يتضلع من تعظيم نداء الله. تعظيم
حرمات الله تعظيم شعائر الله او عبادات او طاعات الله. ديت سمار مهولة هنتكلم بازن الله سبحانه وتعالى. المرة الجاية وهنقف وقفة خطيرة جدا ان ربنا بيقول لسيدنا ابراهيم وطهر بيتي للطائفين والقائمين والركع السجود طهر بيتي. اعمل الاول بقية ايمان طاهرة
اعمل الاول في اول بيئة ايمان وجدت على وجه الارض اللي هي المسجد الحرام. اعمل بيئة ايمان طاهرة ثم واذن في الناس بالحج يعني ايه؟ قبل ما تنزلوا تشتغلوا في الدعوة قبل ما تنزلوا تلفوا في البلاد اعملوا بقية ايمان تجيبوا الناس عليها. يا اخوانا نحن في التيار السلفي للاسف منا
يا ناس عاملة زي جحا لما كان آآ عامل ساقية بتجيب من البحر وترجع البحر. فقالوا له يا جحا انت بتجيب من البحر وترجع البحر. قال لهم يكفيني نعرها احنا قاعدين نقول للناس ادخلوا ادخلوا الالتزام. يدخلوا الالتزام ما يلاقوش مية ايمان. ما يلاقوش صحبة. ما يلاقوش الدعاة وسطهم وعايشين وسطهم. يقوموا يخرجوا من الباب التاني وينتكسوا
فرحانين ان الناس بتدخل من باب الجامع كتير. ومش باصين ان نفس العدد قاعد يخرج من الباب التاني. قاعدين نجيب من البحر ونرجع البحر تاني. نجيب من الدنيا ونرجع الدنيا تاني. انما ربنا هنا بيقول بقيت الايمان قبل الدعوة. طهر بيتي قبل اذن في الناس. ليه؟ اذن في الناس بالحج يأتوك. اذن يأتوك
هتشتغل في الدعوة الناس جاية جاية يا جماعة. القضية هتجيبهم على ايه ؟ ما الناس السنين اللي فاتت ده العشرين سنة اللي فاتوا من يوم ما الواحد التزم ملايين مملينة
التزمت ثم رجعت للدنيا كلها تاني ليه ؟ جت ما لقتش حاجة. جت ما لقتش بقية ايمان، جت ما لقتش الشيوخ والدعاة والعلماء مستنيينهم. جت ما لقتش الدعاء قاعدين المساجد منتظرينهم يحتضنوهم. جت ما لقتش ده يحفظهم قرآن وده يعلمهم تجويد. وده يوديهم مقابر وده يوديهم تدبر وده يديهم علم شرعي
وده يديهم دروس ايمانية وده يقعد معهم يفتحوا له قلوبهم. جم ما لقوش بيئة ايمان. هنفضل لحد امتى نجيب من البحر ونرجع البحر؟ عشان كده المرة الجاية ديت بالزات يعني هتبقى ان شاء الله بازن الله حلقة مهمة جدا. ودرس مهم جدا بازن الله سبحانه وتعالى
هنتكلم فيها عن نقطتين في غاية الخطورة. بيئة الايمان اول بيئة ايمان اقيمت على وجه الارض. اللي هي المسجد الحرام. عشان كده هنا بيصدوا عن المسجد الحرام المشركين عشان مش عايزين المسلمين يتربوا في بيئة الايمان العظيمة دي عايزين الملتزمين يفضلوا ضعفاء المستوى. مش عايزين بيئات ايمان تقوم. هنتكلم عن
الايمان وخطورة بقية الايمان وهنتكلم الحاجة التانية عن عبادة العمرة والحج. اللي بتغير حياتك وبتغير حياتك. وبتقلب كيانك وبتقلب كيانك تماما تماما يا اخواني في الله آآ يبقى خرجنا هنا باصلين من اصول الوصول الى الله برضو من مقدمة الكلام عن الشوط الرابع في سورة الحج
اه اه اللي هنتكلم عنه المرة الجاية بالتفصيل. الاصل الاول الارتباط بالمسجد الحرام. من اصول الوصول الى الله. الارتباط بالحج والعمرة. من اصول التغيير واصول الصلاح والاصلاح في الارض. ونشر الهداية. الحاجة التانية لا وصول الى الله بدون بيئة الايمان. لا
والدعوة الى الله بعد بناء بيئة الايمان والا فنحن نضيع طاقاتنا ونهدر طاقاتنا. لو اشتغلنا في الدعوة بدون ما يكون عندنا بيئة ايمان نستقبل الناس عليها زي الوضع دلوقتي في التيار السلفي. الدعاء قاعدين يشتغلوا في كل البلاد ويدوا دروس في كل البلاد. وما حدش بيفكر. الناس اللي بتيجي دي هنوديها فين
قاعدين نقول للناس اعتكفوا معنا. طب وبعدين ؟ تعالوا نعمل لكم معسكرات شبابية. طب وبعدين ؟ تعالوا اما نعمل لكم عمرة. طب وبعدين وبعدين ما بنلاقيش حتة نودي الناس عليها. طب ما يا اخواني في الله نبدأ نبني بيئات ايمان. الداعية بدل ما يقعد يلف في البلاد. نص وقته يعمل فيه بيئة ايمان في بلده. ونص
في وقت يخرج للناس. ويجيب الناس على بقية ايمان بدل ما احنا قاعدين ناخد من البحر ونرجع البحر للاسف الشديد. اتكلمنا النهاردة في الحلقة الثالثة. اول حاجة الشوط تالت من سورة الحج نزل امتى؟ قلنا نزل بعد نصر بدر يعني مدني وقلنا ان الشوط التاني كان مكي وقلنا ان عجيب اوي اوي اوي ان شوط نزل في عز
يتحط بعده ايات نازلة في عز المدينة بعد نصر بدر. ولما تحط الاتنين جنب بعض تلاقي الاتنين قمة الترابط. الشوط التاني بيتكلم عن جدالهم وتجبرهم وحربهم على الدعوة ييجي الشوط التالت يتكلم عن نهايتهم وهم بيترموا في جهنم. قلنا الشوط التالت نازل في تلاتة من اصحاب النبي عليه الصلاة والسلام وقفوا في وش الباطل
اول تلاتة رفعوا سيف في وش الباطل وعرضوا دمهم للخطر في وش الباطل. علي ابن ابي طالب حمزة ابن عبد المطلب عبيد ابن الحارث وقلنا عظيم اوي. جميل قوي انك انت تبقى صادق
لغيرك ان انت تبقي راس حربة للدعوة الى الله. يعني تبقى انت تسفلت طريق في الجامعة او في النوادي او للشباب او للمناطق الشعبية كل الدعاء بعد كده يمشوا وراك فيه وانت كنت انت السبب فيه. قلنا يا جماعة الايات ديت هتتاخد على معنيين في غاية الخطورة. المعنى الاول ان
الموقف اللي بيتقال ده العزاب الرهيب ده والنعيم ده حصل فور قتل الكفار في غزوة بدر وفور قتل المؤمنين في غزوة بدر يعني فورا جزاء من جنس العمل في الدنيا. حصل هزا السواب يا اما ان المشهد ده والخصومة ديت حصلت ساعة العرض على الله يوم القيامة وهذا النعيم وهزا العزاب
يحدس في العرض على الله يوم القيامة. ما تنسوش ان احنا اتكلمنا ان الفجوة مهولة ما بين ايات العذاب وايات النعيم. وقلنا ان ايات العذاب دي اشد شوط انتقامي عن
في القرآن كله وجبنا حاجة جميلة اوي اوي اوي ان بعد ما شرحنا ايات النار وايات الجنة اتكلمنا ان ايات الجنة عكس ايات النار بالزبط وان كل كلمة في ايات
الجنة عكس جملة من الست جمل اللي في ايات النار. واتكلمنا ان الجنة مش خضرة وماية. ده الجنة انواع كثيرة من النعيم ذكرت وليست مجرد شوية خطوة وماية اصول الوصول الى الله من الشوط الثالث. الاصل الاول كن اسبق الخلق الى الله وتميز في الدنيا حتى يميزه
الله في الاخرة. كن اسبق الخلق الى الله. قلنا ان الايات دي نازلة في تلاتة من الصحابة تكريما لهم لانهم اول ناس رفعوا السيف عشان ربنا وتميز في الدنيا حتى يميزك
الله في الاخرة انهم في الاخر خدوا ايه؟ يحلون فيها يعني بقوا احلى من كل اهل الجنة واجمل من كل اهل الجنة تمييزا من الله لهم. الاصل الثاني من اصول
الوصول الى الله كن مستعدا ان تفعل اي شيء لاجل الله. فمن كسب الله فماذا خسر؟ ومن خسر الله هذا كسب خصمان اختصموا في ربهم عدوا الدنيا كلها. خسروا قرايبهم. سابوا اوطانهم. ضحوا بدمهم كل ده عشان ايه؟ في ربهم. مستعد تستحمل المشاكل عشان ربنا
مستعدة تدخلي في خصومات مع العلمانيين والملحدين واهل الباطل والمغيرين لشرع الله عشان ربنا كن مستعدا لان تفعل اي شيء لاجلي. الله. الاصل الثالث لم تصبر على مشاق الطريق الا ان كان عندك اليقين بثمار الطريق. اليقين بثمار الطريق زي ما قلنا هذان خصمان. هذان
باشارة للمحسوس الملموس المرئي. يا رب انا لسة يوم القيامة ما جاش وما شفتش المشايخ ديت. شفها في قلبك من الوقت وحس بها من الوقتي. ان الله يدخل الذين امنوا وعملوا
جنات يبقى ان يبقى ان ديت يبقى عندك يقين في ثمار الطريق عشان تقدر اللي اهل الباطل بيحاوطونا بها يبقى عندنا هذا ايه؟ اليقين الاصل الرابع القرآن هو السبيل الوحيد للهداية وللجنة وهدوا الى الطيب من القوم. اياك ان تتربى على المناهج المختلطة. وانما اقصد
الينابيع الصافية. يعني ما تترباش ايه ؟ اتربي على الطيب من القول. على القرآن. على القرآن اللي هيغير كل حاجة في حياتك. القرآن الطاهر العظيم في صحف مكرمة مرفوعة مطهرة اتربي على هزه الصحف عشان تتطهري وترتفعي. الاصل الخامس. يعني لما دخلنا بقى في الشوط الرابع او مبادئ الشوط
رابع الارتباط بالمسجد الحرام. الارتباط باعظم بيئة ايمان وجدت على وجه الارض. الارتباط بعبادة الحج والعمرة. فبدون الحج والعمرة ستفقد ركنا عظيما من اركان الوصول الى الله. الاصل السادس من اصول الوصول الى الله في هذه الايات التي تكلمنا عنها ان الدعوة الى الله لن تثمر الا بعد
بناء بيئة الايمان. اولا لازم الدعاء يقعدوا في الجوامع. يستنوا الناس ويرتبوا لهم بيئة ايمان وبيئة علم وبيئة اعمال اجتماعية وبيئة ترفيه وبيئة زوجاتهم وبها ايمانية لولادهم لازم يبقى في كل بلد فيه مسجد يبقى عبارة عن مول تربوي. الشاب اللي يدخل او البنت اللي تدخل يلاقوا مجال للالتزام
والا قاعدين نجيب من البحر ونرجع في البحر تاني فبناء بيئة الايمان من اعظم اصول الوصول الى الله سبحانه وتعالى وساعتها ستثمر الدعوة الى الله ولن للطاقات ربنا يبارك فيكم وربنا يسددكم. عشنا النهاردة مع الشوط الثالث من آآ الاشواط الثمانية في سورة الحج. ان شاء الله بازن
السبت القادم بازن الله موعدنا يا جماعة مع سلسلة اصول الوصول الى الله من سورة الحج. السورة اللي بتعلمك كيف تعيشين في سبيل الله. مش كيف تموت في سبيل الله الا اعظم من ان انا اموت في سبيل الله ان انا اعيش في سبيل الله. عشان اعلم الدنيا كلها ازاي يعيشوا في سبيل الله. لما الغرب عمل لايف ستايل
غربية نجح بها انه يتمتع بشيء من ثمار الدنيا. المسلمين نفسهم جروا وراهم وقالدوهم ليه؟ الناس كلها عايزة تعيش. وعايزة حد يعلمها ازاي تعيش. سورة حج بتعلمنا ازاي نعيش في سبيل الله. وازاي نصل الى الله سبحانه وتعالى من خلال هذه القواعد. ما تنسوش المسابقة. ما تنسوش الصفحة الرسمية آآ بتاعتنا. الصفحة الرسمية للدكتور حازم شومان
على الفيسبوك هتلاقوا تفريغ الحلقة بازن الله سبحانه وتعالى تفريغها موجود على الصفحة بعد نزول الحلقة بازن الله. وهتلاقوا الانفوجراف اللي بيلخص الحلقة موجود على الصفحة بازن الله. وهتلاقوا الحلقة كاملة على الصفحة. ما تنسوش يا جماعة ان آآ هتزاكروا التلخيص وهتسمعوا الحلقة
وهتذاكروا اي تفسير من التفاسير اللي زي مختصر ابن كثير او تفسير الشيخ مصطفى العدوي او تفسير السعدي وان شاء الله يبقى فيه مسابقة في نهاية سلسلة جوائز عمرات بازن الله سبحانه وتعالى وربنا يوسع ارزاقنا على طاعته. احنا بنتكلم عن سورة الحج. يبقى الجايزة ان ربنا بقى يفتح لنا ابواب
الحج وابواب العمرة وابواب الحرم بازن الله سبحانه وتعالى. ربنا يسددكم وربنا يبارك فيكم يا اخواني في الله. وربنا يكرمكم شدوا حيلكم تذكروا يلا السلسلة ديت انا بحاول اعرضها بطريقة علمية شوية بطريقة منهجية شوية عشان نبدأ نتعلم مع بعض بقى التفسير ونقرب من تفسير كتاب ربنا
عشان حياتنا تنور. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا ولي ذلك والقادر عليه. سبحانك اللهم وبحمدك اشهد ان لا اله الا انت استغفرك واتوب اليك. وجزاكم الله خيرا